પોતાના અને જેડીએસના ધારાસભ્યોને હૈદરાબાદથી લઈ જવાની તૈયારીઓમાં વ્યસ્ત કોંગ્રેસે ભાજપ પર ગંભીર આરોપ લગાવ્યા છે. વાસ્તવમાં કોંગ્રેસના એક ધારાસભ્ય આનંદ સિંહ લાપતા છે. કોંગ્રેસના વરિષ્ઠ નેતા ગુલામ નબી આઝાદે કહ્યું છે કે, ‘અમે જાણીએ છીએ કે, કોઈ મંત્રી (કેન્દ્રીય મંત્રી)એ તેમને ફોન કર્યો હતો, તેમને બોલાવવામાં આવ્યા હતા અને બાદમાં તેમને બંધક બનાવીને રાખ્યા.’ હૈદરાબાદથી બેંગલુરુ માટે નીકળતી વખતે જેડીએસના નેતા દેવગૌડાએ કહ્યું કે, ‘100 કરોડ કે 200 કરોડ જે પણ ઓફર થઈ રહી હોય, ધારાસભ્યો અમારી સાથે છે. અમારો કોઈ સભ્ય ક્યાંય પણ જઈ રહ્યો નથી.’